Απέπλευσε ρυμουλκούμενο από το λιμάνι του Πειραιά για την Τουρκία το επιβατηγό οχηματαγωγό «Παναγία Τήνου» που παρέμεινε μισοβυθισμένο, από άγνωστη αιτία, μπροστά στην στην πύλη Ε3 του πρώτου λιμανιού της χώρας από το 2016 με κλίση 40 μοιρών. Το πλοίο, μετά το τελευταίο πέρασμα στο Αιγαίο, θα οδηγηθεί σε διαλυτήριο πλοίων. Επί αρκετούς μήνες, στο σκάφος γίνονταν εργασίες σφράγισης των ρηγμάτων που είχε υποστεί με αποτέλεσμα να εισρεύσουν χιλιάδες τόνοι νερού. Ακολούθησε απάντληση των υδάτων και μια δεκαπενθήμερη διαδικασία προκειμένου να εξασφαλιστούν τα απαραίτητα έγραφα για τη ρυμούλκηση του στην Τουρκία.

ΠΗΓΗ: ΑΠΕ-ΜΠΕ

Σχετική Είδηση: Βγήκε στον «αφρό» το «Παναγία Τήνου»

Μοιράσου το άρθρο: